L 12/2
FI
Euroopan unionin virallinen lehti
19.1.2022
(5)
Delegoidun asetuksen (EU) 2019/934 liitteessä I olevan A osan taulukon 1 rivillä 1 olevan viininvalmistuskäsittelyn ”ilmastus tai hapen lisääminen” käytön edellytykset ja raja-arvot ovat nykyisin liian rajoittavia, koska niissä sallitaan ainoastaan kaasumaisen hapen käyttö.
Niissä olisi sen sijaan viitattava asiaan liittyviin OIV:n viininvalmistusme­ netelmien käytännesäännöstön osioihin (OIV-osio) 2.1.1 ja 3.5.5, joissa sallitaan sekä hapen että ilman käyttö.
(6)
Delegoidun asetuksen (EU) 2019/934 liitteessä I olevan A osan taulukon 1 rivillä 2 esitetyissä viininvalmistuskä­ sittelyn ”lämpökäsittelyt” käytön edellytyksissä ja raja-arvoissa olisi viitattava lämpökäsittelyihin liittyviin muihin OIV-osioihin eli osioihin 2.3.6, 2.3.9, 3.5.4 ja 3.5.10.
(7)
Vaikka OIV on hyväksynyt kylmäkäsittelyt, ne eivät tällä hetkellä sisälly delegoidun asetuksen (EU) 2019/934 liitteessä I olevan A osan taulukkoon 1.
Kun otetaan huomioon niiden merkitys viininvalmistuksessa, on aiheellista sallia niiden käyttö tietyin edellytyksin ja lisätä kyseiseen taulukkoon uusi rivi.
(8)
Selkeyden vuoksi on aiheellista täsmentää, mitkä inertit suodatuksen apuaineet sallitaan delegoidun asetuksen (EU) 2019/934 liitteessä I olevan A osan taulukon 1 rivillä 3, lisäämällä viittaus asiaa koskeviin OIV-osioihin 2.1.11, 2.1.11.1, 3.2.2 ja 3.2.2.1.
(9)
Delegoidun asetuksen (EU) 2019/934 liitteessä I olevan A osan taulukon 1 rivillä 5 olevat tiedot niistä viinialan tuotteiden luokista, joiden valmistuksessa voidaan käyttää rikkidioksidin poistamista fysikaalisilla menetelmillä, olisi johdonmukaisuuden vuoksi poistettava sarakkeesta 2 ja lisättävä kyseisen taulukon uuteen sarakkeeseen 3.
(10)
Komission delegoidun asetuksen (EU) 2018/273 (3) 29 artiklassa säädetään, että tietyt käsittelyt on kirjattava asetuksen (EU) N:o 1308/2013 147 artiklan 2 kohdassa tarkoitettuun rekisteriin.
Tämä vaatimus mainitaan delegoidun asetuksen (EU) 2019/934 liitteessä I olevan A osan taulukon 1 joillakin muttei kaikilla asiaankuuluvilla riveillä sekä joissakin kyseisen asetuksen liitteen I lisäyksissä.
Delegoidun asetuksen (EU) 2019/934 johdonmukaisuuden parantamiseksi tähän vaatimukseen olisi viitattava kaikilla taulukon 1 asiaankuuluvilla riveillä lisäämällä se, jos se puuttuu, ja tarvittaessa siirtämällä se liitteen I lisäyksistä.
Tämä koskee taulukossa 1 olevien rivien 6, 10, 11, 12, 16, 17 ja 18 saraketta 2 sekä liitteen I lisäyksiä 5, 7, 8 ja 10.
(11)
Asetuksen (EU) N:o 1308/2013 liitteessä VIII olevan I osan B jakson 1 kohdan b ja c alakohdassa viitataan mahdollisuuteen lisätä rypäleen puristemehun ja viinin luonnollista alkoholipitoisuutta osittaisella tiivistämisellä.
Tämä viininvalmistuskäsittely ei tällä hetkellä sisälly delegoidun asetuksen (EU) 2019/934 liitteessä I olevan A osan taulukkoon 1.
Sen vuoksi on aiheellista sallia se ja lisätä uusi rivi kyseiseen taulukkoon.
(12)
Päätöslauselmassa OIV-OENO 594A-2019 vahvistettiin uusi viininvalmistusmenetelmä eli kotoperäisten mikroorganismien vähentäminen rypäleissä ja rypäleen puristemehussa jaksottaisen korkeapaineprosessin avulla.
Sen vuoksi olisi lisättävä uusi rivi delegoidun asetuksen (EU) 2019/934 liitteessä I olevan A osan taulukkoon 1.
(13)
Päätöslauselmassa OIV-OENO 594B-2020 vahvistettiin uusi viininvalmistusmenetelmä eli rypäleen puristemehujen käsittely jatkuvilla korkeapaineprosesseilla luonnonvaraisten mikro-organismien poistamiseksi.
Sen vuoksi olisi lisättävä uusi rivi delegoidun asetuksen (EU) 2019/934 liitteessä I olevan A osan taulukkoon 1.
(14)
Päätöslauselmassa OIV-OENO 616–2019 vahvistettiin uusi viininvalmistusmenetelmä eli murskattujen viinirypäleiden käsittely ultraäänellä niiden yhdisteiden erottamiseksi.
Sen vuoksi olisi lisättävä uusi rivi delegoidun asetuksen (EU) 2019/934 liitteessä I olevan A osan taulukkoon 1.
(3) Komission delegoitu asetus (EU) 2018/273, annettu 11 päivänä joulukuuta 2017, Euroopan parlamentin ja neuvoston asetuksen (EU) N:o 1308/2013 täydentämisestä viini-istutusten lupajärjestelmän, viinitilarekisterin, saateasiakirjojen ja todistusten, saapuvien ja lähtevien erien rekisterin, pakollisten ilmoitusten sekä tiedoksiantojen ja tiedoksiannettujen tietojen julkistamisen osalta, Euroopan parlamentin ja neuvoston asetuksen (EU) N:o 1306/2013 täydentämisestä asianomaisten tarkastusten ja seuraamusten osalta, komission asetusten (EY) N:o 555/2008, (EY) N:o 606/2009 ja (EY) N:o 607/2009 muuttamisesta sekä komission asetuksen (EY) N:o 436/2009 ja komission delegoidun asetuksen (EU) 2015/560 kumoamisesta (EUVL L 58, 28.2.2018, s. 1).